董建華

董建華係中國人民政治協商會議第十屆全國委員會副主席，亦係第一、二任香港特別行政區行政長官，亦即係香港主權移交畀中華人民共和國之後嘅第一位行政首長。

生平
董建華1937年7月7號喺上海出世，鄉下喺浙江省寧波市；1947年成家人搬咗去香港落腳。1960年嗰陣佢喺英國利物浦大學攞到海事工程理學士學位，之後接手家族生意「東方海外有限公司」，到做咗特首之後先退出業務。

涉足政界
1990年代初，董建華開始涉足政界事務。佢得當時香港總督彭定康請入香港行政局。喺得到江澤民嘅支持之後，四百人推選委員會選咗佢做特區嘅首任特首。但係响佢第一屆特首嘅五年任期內，香港出現經濟、公共衛生同政治危機，搞到民怨沸騰。而佢更被人話用人唯親，亂出政策。但係，就算係咁，响佢第一屆特首任期就嚟完嗰時，進行第二屆特首嘅選舉嗰陣，因為冇第二啲候選人攞到足夠選舉委員嘅提名，董建華結果喺呢次選舉入便，可以自動連任。

之後，聽講董建華順從北京中央政府意思，想夾硬通過香港基本法第23條嘅立法草案。嗰條草案將好多香港同其他世界先進地區一路都有嘅自由同埋人權，睇做叛國、分裂國家、顛覆等嘅重罪。再加上佢個政府喺處理非典型肺炎嗰陣聽信廣東省方面提供嘅假疫情，冇睇到問題嘅嚴重性，搞到有299人死咗，包括唔少醫護人員。香港人忍無可忍，終於響2003年7月1號發動咗1989年之後香港最大型嘅街頭遊行七一大遊行，有大約50萬嘅香港人着黑衫，要求董建華落台，同響2007年、2008年進行雙普選。

呢次遊行影響深遠。香港行政會議成員、自由黨嘅田北俊因遊行而轉軚反對立法，終於令23條草案過唔到。而負責23條立法嘅官員保安局局長葉劉淑儀，由民望第一跌到落包尾，受盡千夫所指，最後黯然落台。而董建華亦响第二屆任期未結束嘅情況下，喺2005年3月因以健康為理由請辭，由當時嘅政務司司長曾蔭權接任剩下兩年任期，亦宣佈因為家庭原因同家庭成員嘅意見，放棄爭取連任，唔再參選第三屆香港行政長官選舉，行政長官任期到2007年6月30號完結，佢成為香港主權移交之後就第一位唔尋求連任嘅特首。

喺全國政協十屆三次會議閉幕會上便，董建華畀人增選咗做政協第十屆全國委員會副主席。

2019年，董建華獲中國大陸政府頒授「一國兩制傑出貢獻者」嘅榮譽稱號。

個人榮譽

勳銜 
 大紫荊勳章

榮譽博士 
 利物浦大學法學榮譽博士
 香港科技大學社會科學榮譽博士
 香港中文大學榮譽法學博士

屋企人 
董建華嘅老豆係叱吒一時嘅船王董浩雲，細佬叫董建成，夫人係董趙洪娉，最好嘅朋友係霍英東。

攷

類:全國政協香港委員
類:香港特區行政長官
類:香港中文大學榮譽博士
類:香港科技大學榮譽博士
類:前香港行政局議員
類:利物浦大學舊生
建華